પોરબંદર શહેરના એસવીપી રોડ પર આવેલ શ્રીજી ઓટો પાર્ટ્સ નામની ઓટો સ્પેરપાર્ટ ની દુકાન માં આજે બપોરે ના સમયે એકાએક શોટ સર્કિટને કારણે આગ ભભૂકી ઉઠી હતી અને જોતજોતામાં આગે વિકરાળ સ્વરૂપ ધારણ કરી લીધું હતું આ અંગે જાણ કરવામાં આવતા ફાયરબ્રિગેડના અધિકારી લલિતભાઈ જોશી તથા સ્ટાફ તુરંત સ્થળ પર પહોંચી ગયા હતા અને આગ બુઝાવવાની કામગીરી હાથ ધરી હતી લગભગ અઢી કલાક ની ભારે જહેમત બાદ આ આગ પર કાબુ મેળવવામાં સફળતા મળી હતી જોકે આ આગના કારણે દુકાન માલિકને અઢીથી ત્રણ લાખ રૂપિયાનું નુકસાન થયું હોવાનો જાણવા મળે છે સદભાગ્યે દુકાન આજે બંધ હોવાથી કોઈ ને ઇજા કે જાનહાની થવા પામી નથી